b'\n_START_ARTICLE_\nBella Ahmadulina\n_START_PARAGRAPH_\nBella Ahhatovna Ahmadulina (vene \xd0\x91\xd0\xb5\xd0\xbb\xd0\xbb\xd0\xb0 \xd0\x90\xd1\x85\xd0\xb0\xd1\x82\xd0\xbe\xd0\xb2\xd0\xbd\xd0\xb0 \xd0\x90\xd1\x85\xd0\xbc\xd0\xb0\xd0\xb4\xd1\x83\xd0\xbb\xd0\xb8\xd0\xbd\xd0\xb0; 10. aprill 1937 Moskva \xe2\x80\x93 29. november 2010 Peredelkino, Moskva oblast) oli vene poetess, kes Jossif Brodski arvates oli tuntuim kaasaegne vene keeles kirjutav poeet.\n_START_SECTION_\nEluk\xc3\xa4ik\n_START_PARAGRAPH_\nAhmadulina s\xc3\xbcndis tatari-itaalia p\xc3\xa4ritolu peres. Tema kirjandustegevus algas koolip\xc3\xb5lves, mil ta osales ajakirjanikuna Moskva ajalehe Metropol t\xc3\xb6\xc3\xb6s. Luuleoskusi \xc3\xb5petas talle Jevgeni Vinokurov. Ahmadulina esimesed luuletused ilmusid 1955. aastal ajakirjas Oktjabr, ning need leidsid sooja vastuv\xc3\xb5tu ortodokssete N\xc3\xb5ukogude luuletajate poolt._NEWLINE_P\xc3\xa4rast kooli j\xc3\xa4tkas ta \xc3\xb5pinguid Gorki Kirjandusinstituudis, mille l\xc3\xb5petas 1960. _NEWLINE_Aastal 1962 avaldas ta esimese luulekogu "\xd0\xa1\xd1\x82\xd1\x80\xd1\x83\xd0\xbd\xd0\xb0". Mitmetest tema hiljem avaldatud luuletustest on kirjutatud populaarseid laule._NEWLINE_Ahmadulina luuletustes on kesksel kohal s\xc3\xb5prus, armastus, inimsuhted. Ta on kirjutanud paljudest vene luuletajatest esseid ja teinud t\xc3\xb5lkeid. Oma kirjutistes kajastab ta v\xc3\xa4ga harva poliitikat, kuigi nooruses toetas ta dissidente.\n_START_SECTION_\nIsiklikku\n_START_PARAGRAPH_\nAastal 1954 abiellus ta Jevgeni Jevtu\xc5\xa1enkoga, 1960. aastal Juri Nagibiniga. _NEWLINE_Aastast 1974 oli ta abielus vene artisti Boriss Messereriga. Neil oli elamu Peredelkinos ja stuudio Moskvas.'